บาทเปิด 31.26/30 แนวโน้มแข็งค่า
เงินบาทเปิด 31.26/30 บาทต่อดอลลาร์แนวโน้มแข็งค่าหลังดอลล์อ่อน นักลงทุนคลายกังวลการเจรจาการค้าสหรัฐฯ-จีน
13 ก.พ. 2562

เงินบาทเปิด 31.26/30 บาทต่อดอลลาร์แนวโน้มแข็งค่าหลังดอลล์อ่อน นักลงทุนคลายกังวลการเจรจาการค้าสหรัฐฯ-จีน
นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 31.26/30 บาท/ดอลลาร์ แข็งค่าจากเย็นวานนี้ที่ปิดตลาดที่ระดับ 31.33/34 บาท/ดอลลาร์
เงินบาทวันนี้ยังมีแนวโน้มแข็งค่า โดยล่าสุดเงินบาทอยู่ที่ระดับ 31.21/25 บาท/ดอลลาร์ เงินบาทยังมีทิศทางแข็งค่าต่อ หลังจากที่ดอลลาร์สหรัฐปรับตัวอ่อนค่าเมื่อเทียบกับสกุลเงินหลักอื่นๆ เนื่องจากนักลงทุนเริ่มคลายกังวลปัญหาสงครามการค้า เพราะเชื่อว่าการเจรจาระหว่างสหรัฐและจีนช่วงวันที่ 14-15 ก.พ.นี้ น่าจะมีทางออกที่ดี
"แนวโน้มบาทยังแข็งค่า เพราะตอนนี้ดอลลาร์อ่อน จากที่นักลงทุนคลายกังวลเรื่อง trade war จึงทำให้มีเงินไหลออกจากสหรัฐไปยังประเทศอื่นๆ" นักบริหารเงินระบุ
นักบริหารเงิน คาดว่า วันนี้เงินบาทจะเคลื่อนไหวในกรอบ 31.15-31.30 บาท/ดอลลาร์